Alia Bhatt

Alia Bhatt (s. 15. maaliskuuta 1993 Bombay, Maharashtra, Intia) on intialaistaustainen brittiläinen näyttelijä, joka työskentelee hindinkielisessä elokuvateollisuudessa. Hänen voittamiinsa palkintoihin kuuluvat National Film Awards -palkinto ja kuusi Filmfare Awards -palkintoa. Hän on esiintynyt Forbes Indian Celebrity 100 -listalla vuodesta 2014 lähtien, ja Forbes Asia esitteli hänet vuoden 2017 30 Under 30 -listalla.

Bhatt on elokuvantekijä Mahesh Bhattin ja näyttelijä Soni Razdanin tytär. Hän esiintyi lapsinäyttelijänä trillerissä Sangharsh (1999), ja teki näyttelijändebyyttinsä aikuisena Karan Joharin romanttisessa komediassa Student of the Year (2012). Hänen roolisuorituksensa Tukholma-syndroomasta kärsivänä teinityttönä draamassa Highway (2014) sai ylistystä ja hän voitti parhaan naisnäyttelijän Filmfare Awards -kriitikkopalkinnon. Hänen seuraavat menestyselokuvansa olivat romanttinen draama 2 States (2014), romanttinen komedia Humpty Sharma Ki Dulhania (2014), draama Kapoor & Sons (2016), kasvuelokuva Dear Zindagi (2016) ja romanttinen komedia Badrinath Ki Dulhania (2017).

Bhatt voitti parhaan naispääosan Filmfare Awards -palkinnot rooleistaan biharilaisena siirtotyöläisenä rikosdraamassa Udta Punjab (2016), vakoojana trillerissä Raazi (2018), räppärin räjähdysherkkänä tyttöystävänä musiikkidraamassa Gully Boy (2019) ja prostituoituna elämäkertaelokuvassa Gangubai Kathiawadi (2022). Viimeisestä hän voitti myös parhaan naispääosan National Film Awards -palkinnon. Hän laajensi uraansa elokuvatuotantoon mustalla komedialla Darlings (2022), ja saavutti suurimman kaupallisen menestyksensä fantasiaelokuvalla Brahmāstra: Part One – Shiva (2022) ja romanttisella komedialla Rocky Aur Rani Kii Prem Kahaani (2023). Viimeinen näistä toi hänelle ennätyksellisen viidennen parhaan naispääosan Filmfare Awards -palkinnon.

Elokuvissa näyttelemisen lisäksi Bhatt on laulanut seitsemän kappaletta elokuviinsa. Hän myös osallistuu lavaesityksiin ja on julkaissut oman vaatemallistonsa.

 Yksityiselämä 
Bhatt meni naimisiin näyttelijä Ranbir Kapoorin kanssa Mumbaissa 14. huhtikuuta 2022. Hän synnytti heidän tyttärensä marraskuussa 2022.

 Filmografia 
 Vuosi  Elokuva  Rooli  Muuta1999Sangharsh Nuori Preet Oberoi Lapsinäyttelijä 2012Student of the Year Shanaya Singhania 2014Highway Veera Tripathi 2 States Ananya SwaminathanHumpty Sharma Ki Dulhania Kavya Pratap Singh Going Home Itsenään Lyhytelokuva Ugly Nuori Shalini Erikoisesiintyminen 2015Shaandaar Alia Arora  2016 Kapoor & Sons Tia Malik  Udta Punjab Mary Jane  Ae Dil Hai Mushkil DJ Erikoisesiintyminen Dear Zindagi Kaira  2017 Badrinath Ki Dulhania Vaidehi Trivedi  2018 Welcome to New York Itsenään Erikoisesiintyminen Raazi Sehmat Khan  Zero Itsenään Erikoisesiintyminen 2019 Gully Boy Safeena Firdausi  Kalank Roop Chaudhry  Student of the Year 2 Itsenään Erikoisesiintyminen laulussa ”The Hook Up Song” 2020 Angrezi Medium Itsenään Erikoisesiintyminen laulussa ”Kudi Nu Nachne De” Sadak 2 Aarya Desai 2022 Gangubai Kathiawadi Gangubai Kathiawadi RRR Sita Telugunkielinen elokuva Darlings Badru Qureshi Brahmāstra: Part One – Shiva Isha Chatterjee  2023 Rocky Aur Rani Kii Prem Kahaani Rani Chatterjee Heart of Stone Keya Dhawan Yhdysvaltalainen elokuva

 Diskografia 
 Vuosi Kappale Albumi 2014 ”Sooha Saha” Highway ”Samjhawan Unplugged” Humpty Sharma Ki Dulhania 2016 ”Ikk Kudi (Club Mix)” Udta Punjab ”Love You Zindagi (Club Mix)” Dear Zindagi ”Ae Zindagi Gale Laga Le – 2” 2017 ”Humsafar (Alia’s version)” Badrinath Ki Dulhania 2020 ”Tum Se Hi (Reprise)” Sadak 2

 Palkinnot ja ehdokkuudet 
 Vuosi  Elokuva  Palkinto  Kategoria  Tulos 2013  Student of the Year  Screen Awards  Lupaavin tulokas – nainen   Zee Cine Awards  Paras naistulokas   Filmfare Awards  Paras naistulokas   Stardust Awards  Huomisen supertähti – nainen   2014  Highway  Stardust Awards  Huomisen supertähti – nainen   Paras naispääosa   Paras naisnäyttelijä – draama   BIG Star Entertainment Awards  Viihdyttävin naisnäyttelijä – yhteiskunta/draama   2 States  Viihdyttävin elokuvanäyttelijä – nainen   Vuoden viihdyttävin pari (Arjun Kapoorin kanssa)   Viihdyttävin naisnäyttelijä – romantiikka   Humpty Sharma Ki Dulhania  Stardust Awards  Paras naisnäyttelijä – komedia/romantiikka   BIG Star Entertainment Awards  Viihdyttävin elokuvanäyttelijä – nainen   —  Vuoden viihdyttäjä   2015  Highway  Star Guild Awards  Paras naispääosa   2 States   Screen Awards  Paras naispääosa (yleisön valinta) (myös elokuvasta Humpty Sharma Ki Dulhania)   Highway  Paras naispääosa   Filmfare Awards  Paras naispääosa   Paras naisnäyttelijä (kriitikkopalkinto)   2 States  International Indian Film Academy Awards  Paras naispääosa   2017  Udta Punjab  Filmfare Awards  Paras naispääosa   Screen Awards  Paras naispääosa   Zee Cine Awards  Paras naispääosa   Dear Zindagi  Filmfare Awards  Paras naispääosa   Screen Awards  Paras naispääosa   2018  Badrinath Ki Dulhania  Screen Awards  Paras naispääosa   Zee Cine Awards  Paras naispääosa (yleisön valinta)    Paras naispääosa (raadin valinta)   Filmfare Awards  Paras naispääosa   International Indian Film Academy Awards  Paras naispääosa   2019  Raazi  Screen Awards  Paras naispääosa   Zee Cine Awards  Paras naispääosa (yleisön valinta)   Filmfare Awards  Paras naispääosa   Paras naisnäyttelijä (kriitikkopalkinto)   International Indian Film Academy Awards  Paras naispääosa   2020  Gully Boy   Screen Awards Paras naispääosa  Nickelodeon Kids’ Choice Awards India Suosikkielokuvanäyttelijä (nainen)  Filmfare Awards  Paras naispääosa  Zee Cine Awards Paras naispääosa (yleisön valinta)  FOI Online Awards India  Erityismaininta raadilta  2023 Gangubai Kathiawadi Filmfare Awards Paras naispääosa  International Indian Film Academy Awards Paras naispääosa  National Film Awards Paras naispääosa  2024 Rocky Aur Rani Kii Prem Kahaani Filmfare Awards Paras naispääosa 

 Lähteet 

 Aiheesta muualla 




Luokka:Intialaiset näyttelijät
Luokka:Intialaiset laulajat
Luokka:Vuonna 1993 syntyneet
Luokka:Elävät henkilöt